Девојка се сватовима нада (Бачванске)
Девојка се сватом надала,
Ваздан надала, улицу чистила,
По улици сенице правила,
По сеници босиљак сејала,
На јовину срећу наменула:
Ако Јова добре среће буде,
Босиљак ће још вечерас нићи,
У по ноћи од два пера бити,
А до зоре биће за кићење;
Ако л' Јова худе среће буде,
Неће нићи ни до бела данка.

Извор  
Стеван Бошковић, Бачванске песме. У Новоме Саду. Српска народна задружна штампарија, 1879. стр. 123.

Српске лирске народне песме‎
Сватовске песме